अगली बार के लिए कड़ी मेहनत मुश्किल, पर ये फैंस को मेरा तोहफा होगा
IPL 2023 - MS Dhoni On Retirement Speculations - धोनी की कप्तानी में CSK ने पांचवीं बार IPL खिताब जीता है। इसके साथ ही धोनी ने मुंबईं इंडियंस के कप्तान रोहित शर्मा के 5बार खिताब जीतने की बराबरी भी कर ली। 41 साल के धोनी को लेकर इस सीजन के शुरुआत से ही अटकलें लगाई जा
महेंद्र सिंह धोनी की कप्तानी में चेन्नई सुपर किंग्स (CSK) ने पांचवीं बार IPL खिताब जीता है। इस जीत के बाद 41 साल के धोनी ने संन्यास लेने की अटकलों पर फिलहाल दरकिनार कर दिया। उन्होंने कहा- CSK के फैंस से मुझे जितना प्यार मिला है, उनके लिए एक और सीजन खेलना का तोहफा होगा।
फाइनल में हार के बाद गुजरात टाइटंस (GT) के कप्तान हार्दिक पंड्या ने धोनी को लेकर कहा, 'मैं उनके लिए बहुत खुश हूं, उनके लिए किस्मत ने ऐसा लिखा था।'
जडेजा ने जैसे ही विजयी चौका मारा, धोनी ने भावुक होकर उन्हें गले लगा लिया...
धोनी ने कहा- अभी रिटायरमेंट आसान, अगले सीजन के लिए कड़ी मेहनत मुश्किल
ट्रॉफी जीतने के बाद सोमवार देर रात धोनी ने कहा- अगर आप मौका देखें तो रिटायरमेंट की घोषणा के लिए ये सबसे अच्छा समय है। मेरे लिए सबको धन्यवाद देते हुए रिटायर होना आसान है। जबकि 9 महीने कड़ी मेहनत करना और एक और IPL सीजन खेलना मुश्किल काम है। ये मेरी ओर से तोहफा होगा। ये मेरी बॉडी के लिए आसान नहीं होगा।"
ट्रॉफी जीतने के बाद कॉमेंटेटर हर्षा भोगले ने धोनी से पूछा कि क्या ये आपका आखिरी सीजन था? धोनी ने कहा- फिटनेस सही रखनी पड़ती है।
हार्दिक पंड्या बोले- धोनी की जीत पर खुशी, अच्छे लोगों के साथ अच्छी चीजें होती हैं
पिछले साल डेब्यू सीजन में गुजरात को खिताब दिलाने वाले हार्दिक ने फाइनल में हार के बाद कहा, 'मैं उनके (धोनी) लिए बहुत खुश हूं। किस्मत ने उसके लिए यही लिखा था।' उन्होंने कहा, ‘अगर मुझे हारना है, तो उनसे हारने में कोई दिक्कत नहीं है। अच्छे लोगों के साथ अच्छी चीजें होती हैं और वो उन सबसे अच्छे लोगों में से एक हैं जिन्हें मैं जानता हूं। भगवान मुझ पर भी मेहरबान रहे हैं, लेकिन आज रात उनकी थी।’
रविंद्र जडेजा बोले- माही भाई आपके लिए तो कुछ भी
जीत के बाद रविंद्र जडेजा ने ट्वीट किया, "ये हमने केवल और केवल एमएस धोनी के लिए किया। माही भाई आपके लिए तो कुछ भी।' जडेजा ने धोनी और अपनी पत्नी रिवाबा के साथ फोटोज भी ट्वीट की हैं। इनमें सभी ट्रॉफी के साथ नजर आ रहे हैं।"
शुभमन गिल बोले- मेरी कड़ी मेहनत सही दिशा में जा रही है
IPL में ऑरेंज कैप यानी सबसे ज्यादा रन बनाने का खिताब जीतने वाले GT के बैटर शुभमन गिल ने कहा, "मुझे लगता है कि मैंने जितनी भी कड़ी मेहनत की है, वह सही दिशा में जा रही है। हम फाइनल नहीं जीत पाए, लेकिन यह एक शानदार मैच था। मैं शुरू में 40-50 रन बना रहा था और टूर्नामेंट के आखीर में मैंने इन्हें बड़े स्कोर में कनवर्ट किया। लास्ट ओवर्स के लिए मैंने अपनी टेक्नीक चेंज की और यह फायदेमंद रहा।"
गिल ने इस टूर्नामेंट के 17 मैच में 890 रन बनाए। उन्होंने 3 सेंचुरी जड़ी। उनका स्ट्राइक रेट 158 रहा।
स्पोर्ट्स की अन्य खबरें भीं पढ़ें...
जडेजा ने आखिरी 2 गेंद पर 10 रन बनाए..चेन्नई चैंपियन:CSK ने पांचवीं बार IPL का खिताब जीता, धोनी ने की रोहित की बराबरी
चेन्नई सुपर किंग्स ने IPL 2023 का खिताब जीत लिया है। अहमदाबाद के नरेंद्र मोदी स्टेडियम में खेले गए रोमांचक फाइनल में CSK ने गुजरात टाइटंस को 5 विकेट से हराया। 25 गेंद पर 47 रन बनाने वाले डेवोन कॉन्वे प्लेयर ऑफ द मैच रहे। पूरी खबर पढ़ने के लिए यहां क्लिक करें...
जडेजा का IPL विनिंग चौका, धोनी ने गोद में उठाया:पवेलियन में बैठे माही आखिरी बॉल पर आंखें बंद किए रहे, रायडू रो पड़े: फाइनल के मोमेंट्स
इंडियन प्रीमियर लीग (IPL) के 16वें सीजन का फाइनल रोमांचक रहा। आखिर तक गुजरात-चेन्नई फैंस की सांसे अटकी रहीं। मैच की आखिरी दो गेंद थीं और जीत के लिए चेन्नई को 10 रन चाहिए थे। जडेजा क्रीज पर थे, उधर पवेलियन में बैठे कप्तान एमएस धोनी आंखें बंद कर जीत की प्रार्थना करते दिख रहे थे। तभी 20वें ओवर की आखिरी बॉल फेंकी गई और जडेजा ने चौका जड़ दिया। स्टेडियम में करंट सा दौड़ गया और चेन्नई के फैंस जश्न में डूब गए। पूरी खबर पढ़ने के लिए यहां क्लिक करें...